1 dekabrdan boshlab nimalar o‘zgaradi?

Adliya vazirligi matbuot xizmati 2019 yil 1 dekabrdan kuchga kiradigan o‘zgarishlarni yana bir bor esga oldi.
Ular quyidagilar:
1. Kuchli ta’sir qiluvchi moddalar ro‘yxatidagi dorilar ayrim dorixonalardagina sotiladi

2019 yil 1 dekabrdan boshlab kuchli ta’sir qiluvchi moddalar ro‘yxatiga kiritilgan dorilar faqat ijtimoiy dorixonalar hamda giyohvandlik vositalari va psixotrop moddalarni saqlash va realizatsiya qilish faoliyati bo‘yicha litsenziyaga ega bo‘lgan dorixonalar tomonidan sotiladi.
2. IMEI-kodni ro‘yxatdan o‘tkazish pulli bo‘ladi
O‘zbekiston hududida foydalanilayotgan, sotish yoki shaxsiy foydalanish uchun olib kiriladigan va ishlab chiqariladigan mobil qurilmalar jismoniy shaxslar, import qiluvchilar va ishlab chiqaruvchi korxonalarning mobil qurilmalarni xalqaro o‘ziga xos identifikatsiya kodlari bo‘yicha ro‘yxatga olish tizimiga murojaat qilishi orqali pulli asosda ro‘yxatga olinadi.
3. Faoliyatning litsenziyalanadigan turi bittaga ko‘payadi
Moddiy madaniy merosning ko‘chmas mulk ob’ektlarini asrashga doir faoliyat uchun litsenziya olish talab etiladi.
4. Grant mablag‘larini jalb qilishda qatnashgan xodimlar rag‘batlantiriladi
2019 yil 1 dekabrdan boshlab:
5. Farmatsevtik inspeksiya o‘tkazish bo‘yicha nizom kuchga kiradi
Zarur amaliyotlar (GxP) talablariga muvofiqlik yuzasidan inspeksiyalar o‘tkazish tartibi to‘g‘risidagi nizom kuchga kiradi.
6. Energetika menejmenti tizimi joriy etiladi
Ayrim korxona va tashkilotlarda energetika menejmenti tizimi xalqaro standartga (ISO 50001) muvofiq bosqichma-bosqich joriy etiladi.
Mazkur tizimda quyidagilar nazarda tutiladi:
7. Traktorchi-mashinist guvohnomasining yangi namunasi beriladi
2019 yil 1 dekabrdan Toshkent shahrida, 2020 yil 1 martdan butun respublikada traktorchi-mashinist guvohnomasining, texnik pasport va texnik guvohnomaning yangi namunalari beriladi.
8. Trenerlar har 5 yilda attestatsiyadan o‘tkaziladi
Respublikada faoliyat yuritayotgan trenerlar Jismoniy tarbiya va sport bo‘yicha mutaxassislarni ilmiy-metodik ta’minlash, qayta tayyorlash va malakasini oshirish markazi hamda uning filiallari bazasida har 5 yilda attestatsiyadan o‘tkaziladi.